Diari Oficial de la Generalitat Valenciana


Sumari del DOGV 9086, del 18-05-2021 (2021/4343)

RESOLUCIÓ de 22 d'abril de 2021, de la Direcció General de Funció Pública, de creació de la Comissió de Seguiment dels Plans de Formació del Personal al Servei de la Generalitat.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4343


Data del document
:   22-04-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * administració regional
    * organització administrativa
    * reglament intern
    * legislació

RESOLUCIÓ de 22 d'abril de 2021, de la Direcció General de Funció Pública, de creació de la Comissió de Seguiment dels Plans de Formació del Personal al Servei de la Generalitat. [2021/4343]  
El Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, en l'article 11, atribueix a la Direcció General de Funció Pública la gestió de les relacions amb les organitzacions sindicals, associacions professionals i representació del personal, així com la planificació i l'elaboració dels plans formatius per al personal al servei de la Generalitat.  
La Comissió de Formació va acordar, en la reunió del passat 28 de gener de 2021, la constitució d'una comissió de seguiment dels plans de formació del personal al servei de la Generalitat. De conformitat amb tot això, resolc:  
  
Primer  
Constituir una comissió de seguiment dels plans de formació del personal al servei de la Generalitat.  
  
Segon  
La seua funció serà vetlar pel desenvolupament correcte dels plans de formació del personal al servei de la Generalitat.  
  
Tercer  
La Comissió estarà composta per:  
Presidència: la persona titular de la direcció general competent en matèria de funció pública.  
Secretaria: el servei que tinga atribuïdes les funcions en matèria de relacions sindicals, de la direcció general competent en matèria de funció pública.  
Vocals:  
- les persones titulars de les direccions generals competents en matèria de personal dels altres tres sectors: docent no universitari, institucions sanitàries i Administració de justícia, així com les persones responsables de la formació dels quatre sectors.  
- 6 vocals designats per les organitzacions sindicals amb presència en la MGNI.  
  
Quart  
La persona que exercisca la presidència de la Comissió disposarà, d'acord amb els membres de la Comissió, el calendari de sessions, així com el sistema i mètode de treball. Adoptarà les decisions en el seu àmbit que considere adequades per a la consecució de l'objectiu i la finalitat d'aquesta.  
  
Cinqué  
El règim jurídic de funcionament de la Comissió serà l'establert en el Decret 2/2017, de 13 de gener, del Consell, pel qual es regula l'estructura, composició i normes de funcionament de la Mesa General de Negociació I i de la Mesa General de Negociació II de la Generalitat.  
  
  
Sisé  
La resolució farà efecte l'endemà de la seua publicació en el Diari Oficial de la Generalitat Valenciana.  
  
Contra la present resolució, que exhaureix la via administrativa, podrà interposar-se un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que s'estableix en els articles 114, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar-se, si escau, qualsevol altre que s'estime procedent.  
  
  
València, 22 d'abril de 2021.- El director general de Funció Pública de la Conselleria de Justícia, Interior i Administració Pública: David Alfonso Jarque.